উত্তৰাখণ্ডৰ পৰম্পৰাগত সাজ-পোছাক পৰিধান কৰি মোদীয়ে আদি শংকৰাচাৰ্যৰ সমাধি স্থলত প্ৰাৰ্থনা আগবঢ়ায়। ৰাজ্যপাল গুৰমিত সিং আৰু মুখ্যমন্ত্ৰী পুষ্কৰ সিং ধামী তেওঁৰ সৈতে উপস্থিত থাকে। ইয়াৰ উপৰি কেদাৰনাথৰ পুনৰ্নিৰ্মাণ আৰু উন্নয়নমূলক কামৰ বুজ লয় মোদীয়ে। ধামীয়ে মোদীক কামৰ অগ্ৰগতিৰ বিষয়ে অৱগত কৰে। মোদীয়ে কামত নিয়োজিত কৰ্মীসকলৰ সৈতেও মত বিনিময় কৰে।
কেদাৰনাথত প্রথম পর্যায়ৰ অধীনৰ পুনৰ্নির্মাণ কাম ইতিমধ্যে সম্পূর্ণ হৈছে । দ্বিতীয় পৰ্যায়ত ১৮৮ কোটি টকা ব্যয়সাপেক্ষে ২১টা কাম চলি আছে আৰু এই কামসমূহ ২০২৩ চনৰ ডিচেম্বৰৰ ভিতৰত সম্পূৰ্ণ হ'ব।
যোৱা মাহত মোদীয়ে নতুন দিল্লীৰ পৰা ভাৰ্চুৱেলি বদ্ৰীনাথ আৰু কেদাৰনাথৰ পুনৰ্নিৰ্মাণ আৰু উন্নয়নমূলক কাম-কাজৰ পৰ্যালোচনা কৰিছিল। ২০১৭ চনৰ অক্টোবৰ মাহত মোদীয়ে কেদাৰনাথত পাঁচটা পুনৰ্নিৰ্মাণ প্ৰকল্পৰ আধাৰশিলা স্থাপন কৰিছিল । য'ত অষ্টম শতিকাৰ আৰম্ভণিৰ দ্ৰষ্টা তথা বেদান্ত দৰ্শন বিদ্যালয়ৰ প্ৰতিষ্ঠাপক আদি শংকৰাচাৰ্য্যৰ সমাধি স্থল অন্তভুর্ক্ত হৈ আছিল। ২০১৯ চনৰ মে' মাহত কেদাৰনাথৰ ৰুদ্ৰ ধ্যান গুহাতো পৰিদৰ্শন কৰিছিল মোদীয়ে।
প্ৰতি বছৰে লাখ লাখ তীৰ্থযাত্ৰীয়ে কেদাৰনাথ, বদ্ৰীনাথ, যমুনোত্ৰী, আৰু গংগোত্ৰী মন্দিৰ দর্শন কৰে । এইবাৰ অভিলেখসংখ্যক ৪২ লাখ ভক্তই এই মন্দিৰ দৰ্শন কৰে।
সমুদ্ৰপৃষ্ঠৰ পৰা প্ৰায় ৩৫০০ মিটাৰ উচ্চতাত অৱস্থিত কেদাৰনাথ ৰুদ্ৰপ্ৰয়াগ জিলাৰ মন্দাকিনী নৈৰ কাষতে অৱস্থিত। পাণ্ডৱসকলে এই মন্দিৰ নিৰ্মাণ কৰিছিল আৰু আদি শংকৰচাৰ্য্যই ইয়াক পুনৰুজ্জীৱিত কৰিছিল বুলি ধাৰণা কৰা হৈছে।
সাগৰীয় ঘুর্ণীবতাহ ছিটৰঙক লৈ বতৰ বিজ্ঞানৰ আগজাননীঃ ক'ত ক'ত হ'ব বৰষুণ !!
পাঁচখন তৰোৱাল গিলি দুঃসাহসিক খেল প্ৰদর্শন কৰি আহত কিংবদন্তি শিল্পীয়ে যুঁজিছে মৃত্যুৰে , কোন এইগৰাকী শিল্পী !
হিজাব বিৰোধী আন্দোলনত জড়িত যুৱকক ফাঁচী দিয়াৰ পিছত ইৰাণত অগ্নিগর্ভ পৰিস্থিতি, কেনেদৰে সাৱ্যস্ত কৰা হৈছে প্ৰতিবাদ !
সাগৰীয় ঘুর্ণীবতাহ ছিটৰঙক লৈ বতৰ বিজ্ঞানৰ আগজাননীঃ ক'ত ক'ত হ'ব বৰষুণ !!
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
